OpenLLM-France/wikimedia huggingface dataset:
# Sarpèdon (fill d'Europa)

Sarpèdon (en grec Σαρπηδών, en llatí Sarpēdon), d'acord amb la mitologia grega, va ser un fill de Zeus i d'Europa. Podia accedir a l'aparença d'un brau blanc, la forma que tenia Zeus quan es va unir amb Europa. Encara que no és del tot cert que amb la unió es passen els poders dels déus, en aquest cas, Zeus decideix donar-los-hi a canvi del seu silenci, ja que Hera era molt gelosa, i això podia comportar la seva ira.
Va ser criat per Asterió -que es va casar amb Europa-, juntament amb els seus germans Minos i Radamant. Més tard es va barallar amb Minos, o pel tron de Creta o perquè tots dos estaven enamorats d'un jove anomenat Milet. Fos com fos, Sarpèdon se'n va anar de Creta, potser acompanyat d'Europa, i es va traslladar a l'Àsia Menor. Es va establir a la regió de Milet, a Lícia. Allí va arribar a ser rei, i de vegades se li atribueix la fundació de Milet (atribuïda també al jove Milet, que havia fugit amb Sarpèdon).

## Referències

* ↑ «Sarpèdon (fill d'Europa)». Gran Enciclopèdia Catalana. Barcelona: Grup Enciclopèdia Catalana.
* ↑ Ausoni. «A Sarpedó». A: Obres. vol. I,. Fundació Bernat Metge, p. 65. ISBN 9788472259096. «Jo, Sarpedó de Lícia, fill de Júpiter, per la divinitat del meu pare esperava el cel, però ara aquest sepulcre em cobreix plorat amb llàgrimes de sang.»
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 483. ISBN 9788496061972.
# Schematron

Schematron s'engloba dins de la família de llenguatges de marcatge XML, sent un llenguatge de validació basat en regles i en XPath. Es basa en afirmacions en comptes d'en gramàtica. Utilitza expressions d'accés en lloc de gramaticals per definir el que es permet i el que no es permet en un document XML.
Aquest mètode de validació aporta una gran flexibilitat en la descripció d'estructures relacionals. En canvi, és un llenguatge molt limitat a l'hora d'especificar l'estructura bàsica del document, problema que se soluciona combinant Schematron amb altres llenguatges d'esquema.
En la seva forma típica d'implementació, els esquemes Schematron són processats com a codi XSLT. Podent ser utilitzats en qualsevol situació on XSLT pugui ser aplicable.

## Versions

Schematron va ser inventat per Rich Jelliffe a l'Acadèmia Sinica Computing Centre, de Taiwan. Segons les seves pròpies paraules: com "un plomall per arribar a aquelles parts que altres llenguatges d'esquema no poden aconseguir".
Les principals versions que s'han llançat des de llavors han estat:
* Schematron 1.0 (1999)
* Schematron 1.3 (2000): incorporant l'espai de noms http://xml.ascc.net/schematron/, i tenint una implementació XSLT mitjançant una arquitectura de components "plug-in".
* Schematron 1.5 (2001): versió àmpliament implementada i encara en actiu.
* Schematron 1.6 (2002): versió base utilitzada per elaborar l'ISO Schematron, i que va ser retirada per aquest.
* ISO Schematron (2006): versió que regularitza algunes de les funcionalitats, i proporciona una sortida XML per al format SVRL. Incorpora el nou espai de noms http://purl.oclc.org/dsdl/schematron
* ISO Schematron (2010): aquesta proposta de versió incorpora suport per XSLT2 i propietats arbitràries.

## Schematron com un estàndard ISO

Ha estat estandarditzat com a part de la norma: ISO / IEC 19757 - Document Schema Definition Languages (DSDL) - Part 3: "Rule-based validation - Schematron ".
Aquest estàndard està disponible de manera gratuïta a la llista de l'ISO Publicly Available Specifications'. I pot ser adquirit imprès en paper en el mateix ISO o en algunes de les institucions nacionals d'estàndards.
Els esquemes que facin ús de la norma ISO / IEC FDIS 19757-3, han d'utilitzar el següent espai de noms:

## Exemple

Aquesta regla comprova que l'element ContractDate tingui una data anterior a la data en curs. Si aquesta condició no es compleix, es retornarà el missatge d'error indicat en el cos de l'element assert.

## Referències

* ↑ ISO Publicly Available Specifications

## Enllaços externs

* ISO Schematron Home Page
# Schererville

Schererville és una població dels Estats Units a l'estat d'Indiana. Segons el cens del 2000 tenia 24.851 habitants.

## Demografia

Segons el cens del 2000, Schererville tenia 24.851 habitants, 9.660 habitatges, i 6.829 famílies. La densitat de població era de 705 habitants/km².
Dels 9.660 habitatges en un 32,6% hi vivien nens de menys de 18 anys, en un 59% hi vivien parelles casades, en un 8,3% dones solteres, i en un 29,3% no eren unitats familiars. En el 24,2% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,08.
Per edats la població es repartia de la següent manera: un 24,3% tenia menys de 18 anys, un 8,7% entre 18 i 24, un 30,6% entre 25 i 44, un 26,1% de 45 a 60 i un 10,4% 65 anys o més.
L'edat mediana era de 37 anys. Per cada 100 dones de 18 o més anys hi havia 92,9 homes.
La renda mediana per habitatge era de 59.243$ i la renda mediana per família de 70.474$. Els homes tenien una renda mediana de 50.732$ mentre que les dones 30.745$. La renda per capita de la població era de 28.528$. Entorn de l'1,4% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Schererville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Schererville». American Fact Finder. Oficina del Cens dels Estats Units, 12-01-2010.
# Seggiano

Seggiano és un municipi situat al territori de la província de Grosseto, a la regió de la Toscana (Itàlia).
Limita amb els municipis d'Abbadia San Salvatore, Castel del Piano i Castiglione d'Orcia.
Pertany al municipi la frazione de Pescina.

## Referències

* ↑ Comune di Seggiano - Statuto.
# Scarus compressus

Scarus compressus és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 68 cm de longitud total.

## Distribució geogràfica

Es troba al Golf de Califòrnia i a les Illes Galápagos.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Osburn, R. C. & J. T. Nichols. 1916. Shore fishes collected by the "Albatross" expedition in Lower California, with descriptions of new species. Bull. Am. Mus. Nat. Hist. v. 35 (art. 16): 139-181.
* Parenti, P. i J.E. Randall, 2000. An annotated checklist of the species of the labroid fish families Labridae and Scaridae. Ichthyol. Bull. J.L.B. Smith Inst. Ichthyol. (68):1-97.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hervé Renard

Hervé Renard (Èx-los-Bens, 30 de setembre de 1968) és un entrenador i exjugador de futbol francès. Actualment, és el seleccionador nacional de l'Aràbia Saudita.
Amb una llarga carrera a les banquetes de les seleccions africanes, amb anterioritat va ser seleccionador nacional de Zàmbia, amb qui va guanyar Copa d'Àfrica de 2012, competició que tornaria a guanyar en l'edició de 2015, aquest cop entrenant la selecció de Costa d'Ivori, convertint-se en el primer entrenador en guanyar dues vegades la Copa d'Àfrica amb dues seleccions diferents.

## Palmarès

Com a entrenador:

### Zàmbia

* Copa d'Àfrica de Nacions: 2012

### Costa d'Ivori

* Copa d'Àfrica de Nacions: 2015

## Referències

* ↑ «Afcon 2015: Yaya Toure hails 'unbelievable' Ivory Coast win». BBC Sport, 09-02-2015. [Consulta: 9 febrer 2015].
# Hervé Robert Thuet

Hervé Robert Thuet (Gundolsheim (Alsàcia) ?, 3 de febrer de 1971) va ser un ciclista francès especialista en pista. Va guanyar dues medalles als Campionats del món de velocitat per equips.

## Palmarès
### Resultats a la Copa del Món

* 1995
** 1r a Atenes, en Velocitat per equips
* 1998
** 1r a Hyères, en Quilòmetre
** 1r a Hyères, en Velocitat per equips
* 1999
** 1r a Ciutat de Mèxic, en Quilòmetre
* 2000
** 1r a Moscou, en Quilòmetre

## Referències

* ↑ «Pàgina monogràfica dedicada als Thuet» (en francès). [Consulta: 1r novembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Heuschrecke 10

El Heuschrecke 10 —en català llagosta o saltamartí 10— va ser un prototip d'artilleria autopropulsada i Waffenträger (anglès: "Weapon carrier") desenvolupat per Krupp-Gruson entre 1943 i 1944. La designació oficial del vehicle era 105 mm leichte Feldhaubitze 18/1 L/28 auf Waffenträger Geschützwagen IVb i va ser construït a Magdeburg, Alemanya. El Heuschrecke era un tanc que podia ser enterrat fins a la torreta, i ser utilitzat com a búnquer o com a peça d'artilleria.
Krupp va produir nomes prototips des del 1942 fins al 1943. El Heuschrecke va utilitzar inicialment un xassís de Panzerkampfwagen IV (Panzer IV) curt, però més tard es va utilitzar el xassís d'un Geschützwagen IV, desenvolupat per Hummel. La producció en serie del Heuschrecke 10 era prevista que comences en febrer de 1945, però mai va passar això.
# Genie Engine

El Genie Engine és un motor de videojocs desenvolupat per Ensemble Studios i usat en molts videojocs populars, com Age of Empires i les seves expansions (no obstant això, no va ser usat en altres videojocs d'Ensemble Studios) i Star Wars: Galactic Battlegrounds, alguns els quals també es van desenvolupar per Mac OS. El Genie Engine són característiques de comandaments de tots els jocs, incloent-hi l'editor d'escenari, campanyes, connexió multijugador en LAN, TCP/IP i en sèrie, incloent-hi música de fons, entre d'altres. El motor s'usa per entapissar les parets, aquest és diferent a motors de jocs d'estratègia en temps real com ara el Warcraft.
# Gerrha

Gerrha fou una ciutat de l'Arabia Felix al golf pèrsic. Els seus habitants (gerrheis) se situen entre els aetaces (al sud) i els themis (al nord).
Se suposa que fou Al-Katif o Kuwait.

## Bibliografia

* Bibby, Geoffrey (1970). Looking for Dilmun. Collins, Londres. ISBN 0-00-211475-5.
* Potts, D. T. (1990). The Arabian Gulf in Antiquity Volume II: From Alexander the Great to the Coming of Islam. Oxford, Clarendon Press.
# Gonzalo Rojas

Gonzalo Rojas Pizarro (Lebu, 20 de desembre de 1916 - Santiago, 25 d'abril de 2011) va ser un poeta i professor xilè pertanyent a l'anomenada Generació del 38. Va ser guardonat amb el Premi Reina Sofia de Poesia Iberoamericana (1992), el Premi Nacional de Literatura de Xile (1992) i el Cervantes (2003).

## Referències

* ↑ «Gonzalo Rojas (1916-2011)» (en castellà). Memoria Chilena. [Consulta: 30 abril 2017].
* ↑ Gonzalo Rojas.
* ↑ «Fallece el poeta chileno Gonzalo Rojas, Premio Cervantes 2003» (en castellà). La Vanguardia, 25-04-2011.

## Vegeu també

* Literatura llatinoamericana
# Get the Balance Right!

«Get the Balance Right!» és un senzill de la banda britànica Depeche Mode llançat el 31 de gener de 1983. Fou el primer senzill amb Alan Wilder com a membre oficial del grup, i la primera composta per Martin Gore i Wilder conjuntament. Inicialment no fou inclosa en Construction Time Again però si en les compilacions People Are People i The Singles 81→85.
La cara-B del senzill és "The Great Outdoors!", una composició instrumental escrita per Gore i Wilder. Durant la gira Broken Frame Tour com a introducció de determinats concerts després d'un incident que va destruir la màquina Revox que contenia la majoria de intros que tenien.

## Llista de cançons

Totes les cançons foren escrites per Martin Gore, excepte "The Great Outdoors!" que fou escrita per Martin Gore i Alan Wilder.

### 7": Mute / 7Bong2 (Regne Unit)

* "Get the Balance Right!" – 3:12
* "The Great Outdoors!" – 5:01

### 12": Mute / 12Bong2 (Regne Unit)

* "Get the Balance Right!" (Combination Mix) – 7:57
* "The Great Outdoors!" – 5:01
* "Tora! Tora! Tora!" (Directe, 25/10/1982 a Hammersmith Odeon de Londres) – 4:00

### 12": Sire 29704-0 (Estats Units)

* "Get the Balance Right!" (Combination Mix) – 7:57
* "The Great Outdoors!" / "Tora! Tora! Tora!" (Directe, 25/10/1982 a Hammersmith Odeon de Londres) – 9:15
* "Get the Balance Right!" (Edited Mix) – 3:10

### 12": Mute / L12Bong2 (Edició limitada) (Regne Unit)

* "Get the Balance Right!" – 3:12
* "My Secret Garden" (Directe, 25/10/1982 a Hammersmith Odeon de Londres) – 7:28
* "See You" (Directe, 25/10/1982 a Hammersmith Odeon de Londres) – 4:11
* "Satellite" (Directe, 25/10/1982 a Hammersmith Odeon de Londres) – 4:28
* "Tora! Tora! Tora!" (Directe, 25/10/1982 a Hammersmith Odeon de Londres) – 4:00

### CD: Mute / CDBong2 (Regne Unit, 1991), Sire / Reprise 40295-2 (Estats Units, 1991) i Reprise / CDBong2 (Estats Units, 2004)

* "Get the Balance Right!" – 3:12
* "The Great Outdoors!" – 5:01
* "Get the Balance Right!" (Combination Mix) – 7:57
* "Tora! Tora! Tora!" (Directe, 25/10/1982 a Hammersmith Odeon de Londres) – 4:00

## Referències

* 1 2 3 4 5 «DM archives > Discography / Singles > Get the Balance Right!» (en anglès). Depeche Mode. [Consulta: 8 setembre 2013].

## Enllaços externs

* Get the Balance Right! a DepecheMode.com (anglès)
# Gobio lingyuanensis

Gobio lingyuanensis és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Mendel, J., Lusk, S., Vasil'eva, E.D., Vasil'ev, V.P., Lusková, V., Ekmekci, F.G., Erk'akan, F., Ruchin, A., Košco, J., Vetešník, L., Halacka, K., Šanda, R., Pashkov, A.N. & Reshetnikov, S.I. 2008. Molecular phylogeny of the genus Gobio Cuvier, 1816 (Teleostei: Cyprinidae) and its contribution to taxonomy. Molecular Phylogenetics and Evolution, 47: 1061–1075.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Yue, P., 1998. Gobioninae. p. 232-389. A Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.
# Gorka Azkorra Trueba

Gorka Azkorra Trueba (Bilbao, 25 de gener de 1983) és un exfutbolista basc, que ocupava la posició de davanter, i actualment fa d'entrenador de futbol. Va ser internacional amb la selecció espanyola sub-19.
Sorgeix del planter de l'Athletic Club. Tot i que va destacar als filials, no es consolidà amb el primer equip, amb el qual tan sols disputà cinc partits de la lliga 04/05. Al mercat d'hivern del 2005 passa al Recreativo de Huelva. Li seguirien el CD Numancia, l'Albacete Balompié i la UD Salamanca, tots ells de Segona Divisió, sense que acabara sent titular en cap d'ells.
# Gorka (Leningrad)

* Per a altres significats, vegeu «Gorka».
Gorka (en rus: Горка) és un poble de l'óblast de Leningrad, a Rússia, pertany al districte rural de Boksitogorski. El 2017 tenia 3 habitants.
# Giuseppe Dalla Vedova

Giuseppe Dalla Vedova (Pàdua, 29 de gener de 1834 – Roma, 21 de setembre de 1919) va ser un geògraf italià, que es considera un dels principals contribuïdors a la geografia moderna italiana.
Fou president de la Societat Geogràfica Italiana de 1900 a 1906 després d'haver-ne ocupat el càrrec de secretari de 1877 a 1896. A més va ser senador del Regne d'Itàlia a partir de 1909. Giuseppe Dalla Vedova nasqué a Pàdua el 1834 en una família d'artesans de condició modesta. Va estudiar al seminari de la seva ciutat i després d'estudis clàssics, se n'anà a Àustria on va seguir a Viena les classes de geografia de Friedrich Simony. Tornà a Pàdua després de diplomar-se a Viena i va exercir-hi com a professor. Entre 1858 i 1871 va ser professor de geografia al Liceu Santa Catarina de Venècia i després a Pàdua per a ocupar el 1872 la càtedra de geografia a la universitat de la ciutat.

## Obres

* Apologia di Dante: scritta intorno el 1575 dal Padovano Sperone Speroni (1865)
* Reale Società geografica: cenni cronistorici (1867)
* Delle origini e dei progressi della geografia fisica (1868)
* La geografia a'nostri giorni (1873)
* In mezzo ai ghiacci: viaggi celebri al polo nord di Sir John Franklin, Kane, Mac Clintock, Hayes, Hall, Tyson, Hegemann, Koldevey, Payer e Weyprecht, Nordenskjold e Nares (1880)
* Pellegrino Matteucci e il suo diario inedito (1885)
* Il conte L. Palma di Cesnola e il Museo Metropolitano di Nuova York (1899)
* Catalogo metodico della biblioteca sociale (1868-1901) (1903)
* La Società geografica italiana e l'opera sua nel secolo XIX. Con 12 tavole fuori tésto (1904)
* Scritti geografici, 1863-1913 : scelti coordinati e ripubblicati a cura d'un Comitato di geografi in occasione dell'80⁰ genteliaco dell'autore (29 gennaio 1914) (1914)

## Bibliografia

* Luigi Filippo De Magistris, Giuseppe Dalla Vedova, en Calendario Atlante De Agostini, 1914, p. 1-16, Novara, I.G.D.A., 1914 (en italià)
* Filippo Porena, L'opera di Giuseppe Dalla Vedova, en Scritti di geografia e di storia della geografia concernenti l'Italia pubblicati in onore di Giuseppe Dalla Vedova, pp. IX-XXXI, Florència, Tip. M. Ricci, 1908 (en italià)
* Filippo Porena, Giuseppe Dalla Vedova con ritratto e traduzione in tedesco a cura di H. Haack, en Geogrraphen Kalender 1907, pp. 2-27 Gotha, Justus Perthes 19077 (en alemany)
* Ilaria Luzzana Caraci, A sessant'anni dalla morte di Giuseppe Dalla Vedova, Gènova, Universitat de Gènova, Facultat de magisteri, 1978 (en italià)
* Ilaria Luzzana Caraci, Giuseppe dalla Vedova primo Presidente Geografo della Società Geografica Italiana. Butlletí de la Societat Geogràfica Italiana - 2001 (en italià)
* Amedeo Benedetti - Paolo Maggiolo, Giuseppe dalla Vedova. Da Padova alla Società Geografica Italiana, en "Padova e il suo territorio", a. XXV, n. 146, agost 2010, pp. 27–29 (en italià)

## Referències

* ↑ «DALLA VEDOVA Giuseppe» (en italià). Senato della Repubblica. Arxivat de l'original el 2016-09-15. [Consulta: 26 agost 2016].
# Greix intramuscular

El greix intramuscular està situat a l'interior de les fibres del múscul esquelètic. S'emmagatzema en gotes de lípids que existeixen molt a prop dels mitocondris, on serveix com a magatzem d'energia que es pot utilitzar durant l'exercici. En humans, l'excés d'acumulació de greix intramuscular s'ha associat amb condicions com la resistència a la insulina i la diabetis tipus 2. La síndrome del virus de la immunodeficiència humana (VIH)-lipodistròfia s'associa amb una sobreacumulació de greix intramuscular, que pot contribuir a la síndrome de caquèxia-anorèxia associada al VIH.
# Goran Suton

Goran Suton (Sarajevo, 11 d'agost de 1985) és un jugador de bàsquet croat que juga en la posició d'aler pivot.

## Carrera esportiva

De pare croat i mare sèrbia, va créixer a Bòsnia excepte durant la guerra, durant la qual va residir a Sèrbia. Posteriorment va anar a estudiar a Michigan, als EUA, on es va formar com a jugador.
A l'acabar la seva formació en la Universitat Estatal de Michigan el 2009, fou draftejat amb el número 50 i fou escollit pels Utah Jazz, però fou tallat durant la pretemporada. Va ser a la lliga russa on va començar la seva carrera professional, concretament en l'Spartak Sant Petersburg, el novembre del 2009. La temporada següent va jugar al modest equip italià del Biela i va tornar al seu país la temporada 2011-12 per jugar al Cibona primer, i al Cedevita els dos anys posteriors.
El 15 d'agost de 2014 es va fer públic el seu fitxatge pel el FIATC Joventut de la lliga ACB, on s'hi va estar fins a finalitzar la temporada 2015-16. La temporada 2016-17 va fitxar pel Movistar Estudiantes.

## Títols

* 2 lligues (Cibona 2011-12 i Cedevita 2013-14)
* 1 copa (Cedevita 2013-14)

## Referències

* ↑ Goran Suton jugador a l'ACB
* ↑ «Goran Suton, fuerza física y capacidad reboteadora para el FIATC Joventut» (en castellà). acb.com. Arxivat de l'original el 2014-08-19. [Consulta: 16 agost 2014].
* ↑ «Goran Suton renueva una temporada con el Movistar Estudiantes» (en castellà). Gigantes, 12-06-2018 [Consulta: 13 desembre 2018].
# Gran Facha

El Gran Facha o Cúspide de Bachimanya (Pico Vachimanya en aragonès, Grande Facha en francès) és una muntanya de 3.005 m d'altitud, amb una prominència de 283 m que es troba entre la província d'Osca (Aragó) i França.
Aquest pic és el centre orogràfic dels circs de Marcadau, Piedrafita i Bachimanya, rodejat per nombrosos ibons.

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Gómez Ortiz, Antonio; Semir, Ramon de. Panticosa - Formigal, Esc. 1:25.000. 1a edició. Granollers: Editorial Alpina, 1984 (E-25). ISBN 84-7011-069-1.